ZAPISNIK
s 14. sjednice Vijeća Mjesnog odbora „Pavao Šubić”
održane u četvrtak, 28. travnja 2022., s početkom u 18 sati u prostoriji MO-a „Pavao Šubić” Šubićeva 40/II

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik, Roman Roland i Andrea Vranić.
Sjednici je nazočila i sugrađanka S. zainteresirana za rješavanje prometnih problema.
Predsjedavajuća: Nikolina Hrust, Predsjednica Vijeća
Zapisnik vodi: Nikolina Hrust, Predsjednica Vijeća

	Predsjednica konstatira da je na 14. sjednici Vijeća Mjesnog odbora „Pavao Šubić” nazočno petoro od ukupno petero članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora „Pavao Šubić”.
Na prijedlog Predsjednice članovi Vijeća jednoglasno su prihvatili zapisnik sa 13. sjednice Vijeća mjesnog odbora i prijedlog Dnevnog reda 14. sjednice VMO-a.

DNEVNI RED
1. Nacrt prijedloga Odluke o izradi izmjena i dopuna Detaljnog plana uređenja- Ilica - Preobraženska - Preradovićev trg - Varšavska – Gundulićeva, mišljenje, traži se
2. Nacrt prijedloga Odluke o izmjenama i dopunama Odluke davanja u zakup i na drugo korištenje površina javne namjene, donošenje zaključka
3. Blok Badel / Arko
4. Korištenje prostora SDP – termin četvrtkom, donošenje zaključka
5. Anketa o potrebama za sadržajima na području MO
6. Upiti i poruke građana
7. Pitanja i prijedlozi






Ad 1. Nacrt prijedloga Odluke o izradi izmjena i dopuna Detaljnog plana uređenja- Ilica - Preobraženska - Preradovićev trg - Varšavska – Gundulićeva, mišljenje, traži se
	Članovi Vijeća Mjesnog odbora „Pavao Šubić“ jednoglasno su se usuglasili o prihvaćanju Nacrta prijedloga Odluke o izradi izmjena i dopuna Detaljnog plana uređenja bloka Ilica – Preobraženska – Preradovićev trg – Varšavska – Gundulićeva.
ZAKLJUČAK

 o Nacrtu prijedloga Odluke o izradi izmjena i dopuna Detaljnog plana uređenja- Ilica - Preobraženska - Preradovićev trg - Varšavska – Gundulićeva


I.       Vijeće MO „Pavao Šubić“ daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja- Ilica - Preobraženska - Preradovićev trg - Varšavska – Gundulićeva

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


[bookmark: _Hlk104412450]Ad 2.. Nacrt prijedloga Odluke o izmjenama i dopunama Odluke davanja u zakup i na drugo korištenje površina javne namjene, donošenje zaključka
ZAKLJUČAK

 o Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene, donošenje zaključka

I.       Vijeće MO „Pavao Šubić“ daje pozitivno mišljenje Nacrtu prijedloga Odluke o izmjenama i dopunama Odluke davanja u zakup i na drugo korištenje površina javne namjene, donošenje zaključka

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.



Ad 3. Blok Badel / Arko
[bookmark: _Hlk98098612]	Predsjednica je članovima Vijeća prikazala prethodne planove za revitalizacijom područja Bloka Badel / Arko te ukazala na mogućnosti koje se mogu primijeniti u sklopu ITU projekta preko kojeg je financirana obnova Glazbenog učilišta Elly Bašić u Vlaškoj ulici, te zamolila da članovi do sljedeće sjednice predlože moguće sadržaje i namjene unutar budućeg prostora navedenog bloka.


Ad 4. Korištenje prostora SDP – termin četvrtkom, donošenje zaključka
ZAKLJUČAK
Članovi VMO „Pavao Šubić“ suglasni su da se Socijaldemokratskoj partiji odobre termini za korištenje prostora Mjesnog odbora drugog i četvrtog četvrtka u mjesecu od 18 do 20 sati.




Ad 5. Anketa o potrebama za sadržajima na području Mjesnog odbora „Pavao Šubić“
	Predsjednica je vijećnicima iznijela potrebu da se javnost i sugrađani s područja Mjesnog odbora „Pavao Šubić“ uključe u davanje prijedloga za revitalizaciju prostora na području Bloka Badel / Arko. U raspravi je zaključeno da bi jednan od mogućih kanala komunikacije mogla biti stranica Mjesnog odbora na društvenoj mreži Facebook, te je vijećnik Vlado Resnik zadužen da do sljedeće sjednice VMO otvori stranicu Mjesnog odbora na Facebooku kako bi se događanja u Mjesnom odboru i na taj način predstavljala javnosti, a od građana brže dobile povratne informacije o potrebama na području Mjesnog odbora „Pavao Šubić“.


Ad 6. Upiti i poruke građana
	Predsjednica je vijećnike upoznala s porukama koje su upućene na službenu e-adresu Mjesnog odbora:
1- Inicijativa 1postozagrad traži sadnju nedostajućih puzajućih biljaka za pergolu u dječjem igralištu u Parku Bartula Kašića
2- Sugrađanka S. ponovo traži hitno postavljanje pila s pitkom vodom u park, te popravak poklopca jednog šahta.
3- Sugrađanka Z. traži češće zalijevanje stabala


Ad 7. Pitanja i prijedlozi
	Predsjednica je vijećnike izvijestila o problemima koje ima predstavnica suvlasnika zgrade u Martićevoj 67 / Šubićevoj 40 a u kojoj se nalazi i prostor Mjesnog odbora. Većina lokala u zgradi u privatnom je vlasništvu 110 suvlasnika ali se aktivno ne koristi, te prostor djeluje zapušteno i prazno. Zgrada ima veliki dug prema Gradskom stambeno komunalnom gospodarstvu, a zbog nedobivanja suglasnosti od nekih suvlasnika nije ni uknjižena.
Vijećnici MO zaključili su da bi suvlasnici ovako velikog objekta i na tako prometnoj lokaciji što prije trebali ishoditi nedostajuće dokumente, te da bi vlasnike poslovnih prostora (od kojih se tek 20-ak odaziva na sastanke) trebalo potaknuti na njihovo oživljavanje umjesto korištenja kao skladišta.
	Predsjednica je najavila da će Gradskom uredu za zaštitu spomenika kulture i prirode poslati dopis kojim se traži ponovna restauracija fontane u Parku kneza Zdeslava jer je kameni dio opet oštećen i pušta vodu.
	Predsjednica je zamolila vijećnike da do sljedeće sjednice predlože moguće lokacije za podzemne spremnike za otpad koji bi bili smješteni na području MO i bili na lokacijama praktičnima za stanovnike okolnih zgrada.
	Vijećnici su zamoljeni i da daju prijedloge za kulturne i zabavne programe koji bi se odvijali u u parku Bartula Kašića, te u suradnji sa susjednim mjesnim odborima na Trgu Eugena Kvaternika.
Na sjednici prisutna sugrađanka S. zatražila je zakretanje znaka jednosmjernog prometa u ulici Milana Makanca kako bi bio vidljiviji vozačima koji često u navedenu ulicu ulaze iz pogrešnog smjera.
Prema uvidu u korištenje taksi stajališta u Tuškanovoj ulici kod parka Bartula Kašića članovi Vijeća su mišljenja da bi navedeni parkirni prostor za taksi prijevoznike trebalo smanjiti a ostala mjesta prenamijeniti za parkiranje dostupno svima ili posve ukinuti s obzirom na promijenjene navike građana i da se u blizini nalaze dva taksi stajališta (u Nemčićevoj ulici kod bivšeg ugostiteljskog objekta Daj - Dam i u Šrapčevoj između Domjanićeve i Trga Otokara Keršovanija)
ZAKLJUČAK
Vijećnici Mjesnog odbora „Pavao Šubić“ traže od Vijeća Gradske četvrti Donji grad donošenje odluke kojom će se riješiti problem prevelikog parkirnog prostora namijenjenog za taksi prijevoznike u Tuškanovoj ulici, a na štetu javnih parkirnih mjesta.

Sjednica je zaključena u 19:30.

Predsjednica Vijeća Mjesnog odbora
„Pavao Šubić“ 
Nikolina Hrust, v.r.

KLASA: 024-08/22-003/925
[bookmark: _GoBack]URBROJ: 251-13-11-1-22-2
Zagreb, 28. travnja 2022.


